Rosenborg Ballklub

Rosenborg Ballklub (RBK) er en norsk fotballklubb og idrettsforening fra Trondheim, Trøndelag. Klubben ble stiftet under navnet Odd 19. mai 1917, oppkalt etter Odd Skien, men skiftet navn til Rosenborg Ballklub i 1927. Klubben var da et lag for bydelen Rosenborg i Trondheim, men anses i dag for å være hele Trøndelags fotballag.

Klubben har imponert både ved at den vant Tippeligaen (nå Eliteserien) tretten sesonger på rad, fra 1992 til 2004 (i Europa er de kun slått av latviske Skonto Riga som vant Virslīga 14 sesonger på rad, fra 1991 til 2004), og ved å kvalifisere seg til Mesterligaen hvert år i perioden 1995–2007, med unntak av 2003/04- og 2006/07-sesongene, noe som gjør RBK til et av de mest deltakende lag i UEFA Champions League.

Klubben har totalt 26 seriemesterskap, tolv NM-titler og én Intertotocup-seier. De har per 2026 vunnet «The Double» ti ganger, siste gang i 2018. Dette gjør Rosenborg til tidenes mestvinnende fotballklubb i Skandinavia. Med sitt tjuende gull i 2006, tok Rosenborg i bruk to stjerner over sin logo; en stjerne for hvert tiende gull i den øverste divisjonen. 

Rosenborg topper også maratontabellen.

 Eliteserien 2026 

 Historie 
 Første «gullalder»: 1960–1971 
Klubben har hatt to «gullaldre». På 1960-tallet spilte klubben seg opp fra å være et ukjent lag, til å vinne cupen to ganger (1960 og 1964), samt serien to ganger (i 1967 og i 1969), anført av blant andre treneren Knut Næss og spillerne Odd Iversen og Harald Sunde.

De fikk sølv i serien i 1968 og 1970 og tok «The Double» i 1971. Radarparet Sunde og Iversen ble solgt til Racing Mechelen i 1970, men kom tilbake til Rosenborg i henholdsvis 1972 og 1973. Et svart år for klubben var 1977 da de rykket ned i 2. divisjon. De vant imidlertid sin avdeling i 2. divisjon i 1978, og var tilbake i 1. divisjon i 1979.

 Andre «gullalder» under Nils Arne Eggen: 1985–2004 
Neste gullalder startet med seriegull i 1985, og etter at Nils Arne Eggen gjorde comeback som trener i Rosenborg i 1988, dominerte klubben norsk fotball hele 1990-tallet, og begynnelsen av 2000-tallet.

Åge Hareide tok over som trener etter Eggen i 2003, men ga seg etter bare ett år for å ta over herrelandslaget. Tidligere assistentrener Ola By Rise tok over trenerjobben året etter, men fikk sparken etter den ene sesongen, selv om laget vant serien – så vidt det var i siste runde – og kvalifiserte seg for gruppespillet i Mesterligaen.

 Hyppige trenerskifter og siste mesterligadeltakelse: 2004–2008 
Assistenttrener for Ola By Rise, Per Joar Hansen, tok da over som hovedtrener, med et støtteapparat bestående av Nils Arne Eggen, Bjørn Hansen og Rune Skarsfjord. Hansen trakk seg imidlertid som hovedtrener etter tapet mot Lillestrøm 7. august 2005. Rosenborg lå etter denne kampen på 8.-plass på tabellen, etter 17 spilte kamper. Per-Mathias Høgmo overtok trenerjobben etter Hansen.

Høgmo førte RBK til Mesterligaen, men Rosenborg slet lenge i Tippeligaen også etter at Høgmo overtok trenerrollen. Blant annet hadde Høgmo flere tap på rad som Rosenborg-trener enn Hansen, men etter en sterk avslutning på sesongen endte Rosenborg til slutt på 7.-plass. Den 29. mars 2006 kunngjorde Nils Arne Eggen at han brøt sitt formelle forhold til klubben, etter å ha fungert som konsulent og rådgiver i perioden etter at han sluttet som trener.

Før 2006-sesongen begynte var mange overbevist om at Rosenborg ville slå tilbake denne sesongen. Kampene som ble spilt før ferien tilsa imidlertid noe helt annet; Rosenborg var tilsynelatende bedre enn den forrige sesongen, men antallet spillere – og den påfølgende rulleringen av førsteelleveren – førte tilsynelatende ikke til at laget fikk den «flyten» de trengte for å hevde seg helt i toppen. Flere spillere uttalte offentlig at de mente at det var for stor konkurranse i flere av lagdelene, og de manglende resultatene hadde sammenheng med dette.

I løpet av sommeren ble Høgmo sykmeldt, i tillegg til at Frode Johnsen ble solgt til den japanske klubben Nagoya Grampus Eight, mens Thorstein Helstad ble solgt til Brann. Assistenttrener Knut Tørum overtok som hovedtrener, mens Trond «Rambo» Henriksen ble assistenttrener. Samtidig ble Steffen Iversen – som hadde slitt med å få spilletid så lenge Johnsen og Helstad var på laget – førstevalg som spiss. I tillegg flyttet Tørum Vidar Riseth opp fra midtstopperplass til sentral, defensiv midtbane.

Dette skulle vise seg å gi resultater umiddelbart; Rosenborg vant kamp etter kamp, og tangerte klubbrekorden med åtte seire på rad. «Seriefinalen» mot Brann ble spilt i tredje siste runde, og med seier i den kampen ville Rosenborg praktisk talt vinne serien. Rosenborg vant, og med én seier og én uavgjort i de to resterende kampene, viste fasiten at laget ikke hadde tapt én eneste seriekamp etter at Tørum tok over.

Både Tørum og Rosenborg-ledelsen var bestemte på at Høgmo skulle ta over klubben igjen etter at sykemeldingen utløp, men 31. oktober 2006 trakk han seg som hovedtrener med begrunnelser som bunnet i familiære forhold og ønsket om å gjøre noe helt annet.

25. oktober 2007 fikk Tørum sparken som hovedtrener i Rosenborg, til tross for at laget kvelden i forveien hadde slått Valencia 2–0 hjemme på Lerkendal. Styrets begrunnelse var manglende resultater i den hjemlige serien, hvor de for øvrig kom på femteplass. Assistenttrener Trond Henriksen tok over jobben med umiddelbar virkning, og fungerte som hovedtrener til Erik Hamrén tok over 1. juni 2008. Rosenborg lå på niendeplass i Tippeligaen da Hamrén ble trener. Etter åtte kamper på rad uten tap fra 17. til 24. serierunde var laget nummer fire, kun ett poeng bak bronseplassen. I de to siste kampene ble det tap og RBK endte til slutt på femteplass.

 To seriegull, Eggens korte comeback: 2009–2010 
I 2009 imponerte Hamréns Rosenborg gjennom å vinne ligaen med 13 poengs margin og bare ett tap gjennom hele sesongen. Det var spesielt den defensive styrken som bidro til dette, og laget slapp inn 13 mål mindre enn sølvlaget . Spissen Rade Prica, som kom til klubben like før sesongstart, ble toppscorer i ligaen. Hamrén ble ansatt som svensk landslagstrener høsten 2009, og ledet både  og Rosenborg frem til Nils Arne Eggen gjorde comeback som vikarierende trener fra 1. juni 2010. Eggen signerte en kontrakt som gjaldt ut 2010.RBK.no: Nils Arne: - Jeg gleder meg  Etter å ha ligget som nummer to bak Tromsø store deler av vårssesongen, tok Rosenborg over ledelsen i serien i siste kamp før VM-pausen. Den kampen var også Eggens første kamp som trener etter comebacket, og i pausen tok Lerkendal-publikumet farvel med Hamrén. Den 26. juli ble det klart at Jan Jönsson skulle ta over som hovedtrener for klubben fra og med 1. januar 2011.

Etter Eggens gjeninntreden som trener ble det en mer offensiv spillestil. RBK scoret flere mål, men slapp også inn betydelig flere mål enn før. Fra 14. til 22. serierunde endte 8 av 9 kamper med seire, og en solid tabelledelse, 9 poeng foran Vålerenga. Frem mot seriefinalen i 26. serierunde hadde ledelsen krympet ned til fem poeng, og med tap ville kampen om seriegullet igjen vært åpen. Rosenborg vant derimot 3–1, og etter seire mot Hønefoss (2–0) og Tromsø (1–0) var gullet sikret.

I mesterligaen vant RBK 2. og 3. kvalifiseringsrunde, før de spilte 2–2 sammenlagt mot FC København, men likevel røyk ut på bortemålsregelen. Dermed ble det i stedet Europaliga-spill i en gruppe bestående av Aris, Bayer Leverkusen, Rosenborg selv og Atlético Madrid. RBKs eneste poengfangst kom hjemme mot Aris Thessaloniki, en kamp Rosenborg vant 2–1.

 Tittelløs tid: 2011–2014 
Før 2011-sesongen hadde Rosenborg mistet mange sentrale spillere, blant annet Anthony Annan, Steffen Iversen, og stopperne Vadim Demidov og Kris Stadsgaard. I serien startet det ganske dårlig, med tap borte mot Brann (2–1), og hjemme mot Stabæk (1–2). Den første seieren kom ikke før i 5. serierunde, da RBK slo Vålerenga 2-0. Da det var spilt ni serierunder, var Rosenborg bare nummer 13, men med fem kamper på rad uten tap, var de oppe på sjetteplass. Høstsesongen startet imidlertid på med kun én seier på de fire første kampene. Utover høsten vant RBK imidlertid kamper mot Odd Grenland, Sarpsborg 08 og Start. Etter en 5–2-seier over Lillestrøm var Rosenborg oppe på andreplass. De neste fem kampene var derimot veldig varierende, og endte med bare en seier og kun fire poeng. Før siste serierunde lå Rosenborg bare på femteplass, men etter 3–2-seier over Viking, samt tap for utfordrerne Brann og Odd Grenland, endte sesongen med at RBK tok bronsemedalje og dermed fikk spille i kvalifisering til Europaligaen.

I første kvalifiseringsrunde av Mesterligaen 2011 vant Rosenborg mot islandske Breiðablik med 5–2 sammenlagt, før de ble slått ut av tsjekkiske Viktoria Plzeň, som vant 4–2 totalt. Dermed måtte RBK spille play-off om plass i gruppespillet i Europaligaen, men de tapte 2–1 sammenlagt for greske AEK Larnaka og kvalifiserte seg ikke.

2012-sesongen startet bedre enn 2011-sesongen og Rosenborg klarte å kvalifisere seg til Europaligaen. Rosenborg endte imidlertid på 3. plass i eliteserien, og hovedtreneren Jan Jönsson fikk derfor sparken. Flere "eksperter" hevder det ikke bare var Rosenborgs plassering på tabellen som var årsaken til at Jönsson fikk sparken, men at mye av det lå i RBK's "kjedelige fotball" .

I desember 2012 signerte Per Joar Hansen en treårskontrakt som Rosenborgs nye hovedtrener.

Sesongen i 2013 startet meget bra med 10 poeng og 10–1 i målforskjell etter fire kamper. Deretter tapte Rosenborg to ganger på rad; først mot FK Haugesund borte (31) og Sandnes Ulf på Lerkendal (0-1), etterfulgt av uavgjort borte, mot daværende serieleder Aalesund FK (2–2). Uavgjortresultatet gjorde at Strømsgodset IF kunne ta over tabelltoppen for første gang den sesongen.

Etter dette vant Rosenborg fire av de fem neste kampene, før toppoppgjøret mellom Rosenborg og Strømsgodset på Lerkendal, som Rosenborg vant 1-0. Resten av sesongen var for det meste positiv for Rosenborg. Etter runde 16, tok Rosenborg over tabelltoppen, men klarte ikke å etablere mer enn en to-poengs ledelse, til tross for at de én runde ledet med fem poeng. Men etter runde 26 tok Strømsgodset tilbake serieledelsen, og beholdt den ut sesongen, og vant sesongen ett poeng foran Rosenborg.

I NM kom Rosenborg til cupfinalen hvor de møtte erkerivalen, Molde FK. Veien til cupfinalen gikk gjennom Haugesund i semifinalen (2–1), Vålerenga i kvartfinalen (2–1) og Tromsø (2–1), Levanger (1–4), Strindheim (0–5) og Buvik (0–11) i de fire første rundene.

I Europaliga-kvalifiseringen møtte Rosenborg nordirske Crusaders F.C. i første runde, slik som året før. Rosenborg vant 2–1 borte, og hele 7–2 hjemme, hvor blant andre Alexander Sørloth tegnet seg på scoringslisten, dagen etter han signerte sin første A-lagskontrakt for Rosenborg. I runden etter ble skotske St. Johnstone FC et lite nummer for sterke, mye takket være en god Alan Mannus i målet til det skotske laget, som vant 2-1 sammenlagt (0-1 på Lerkendal, 1-1 på McDiarmid Park).

Tippeligasesongen 2014 startet svakt for Rosenborg med kun fire seire og sjuendeplass på tabellen etter 11 spilte serierunder. 1-3-tapet hjemme mot nyopprykkede Stabæk 16. mai var særlig skuffende. Til tross for at laget klatret på tabellen og gikk opp til andreplass etter seieren over Sogndal 20. juli, fikk trener Per Joar Hansen og assistenttrener Bård Wiggen sparken. Begrunnelsen var dårlige prestasjoner og mangelen på sportslig utvikling. Rosenborg hadde noen dager i forveien tapt 1-2 hjemme mot irske Sligo Rovers i kvalifiseringen til europaligaen, et tap som satte sinnene i kok hos enkelte supportere som svarte med hærverk utenfor Lerkendal. På dette tidspunktet var de også slått ut av cupen. Etter seire over Orkla (3-0) og Kolstad (10-2) i de første rundene i cupen ble det tap 4-3 etter ekstraomganger mot Ranheim på Lerkendal.

Den 21. juli ble det bekreftet at Kåre Ingebrigtsen skulle ta over jobben som midlertidig hovedtrener, og Erik Hoftun ble ny assistenttrener. Den første kampen under hans ledelse endte med seier 3–1 i returkampen mot Sligo, og avansement til 3. kvalifiseringsrunde med 4–3 sammenlagt. Der ble de imidlertid slått ut av tyrkiske Karabükspor på bortemål etter 1-1 sammenlagt. Med tre tap på de fire første kampene i serien under Ingebrigtsens ledelse hadde laget en lang vei opp til medalje. Hans taktiske endringer med satsing på 4–3–3 som formasjon og valget av Pål André Helland som førstevalg på høyreving, gjorde at Rosenborg fikk en meget sterk høst, og vant åtte av de ni siste kampene. I den 29. serierunden gikk de opp til andreplass etter å ha slått daværende serietoer Odd Grenland 1-0 etter scoring av Jørgen Skjelvik, og med 4–1-seier over Strømsgodset i siste runde kunne laget feire sølvmedalje i serien.

Etter den sterke sesongavslutningen ble Ingebrigtsen 20. november ansatt som hovedtrener på permanent basis. I sesongoppkjøringen satset han på å øke treningsbelastningen for å forbedre utholdenheten til spillerne, og det var anslått en økning på 40 % sammenlignet med under Perrys ledelse. Resultatene i treningskampene var lovende med seier i 7 av 9 treningskamper, og Helland scoret hele 11 mål i disse kampene.

 Igjen dominans i Norge: 2015–2018 
Rosenborg fikk en meget sterk start på tippeligasesongen 2015 med 5–0-seier over Aalesund på Lerkendal i åpningskampen etterfulgt av 6-0 borte mot Haugesund. Det gode spillet fortsatte utover vårsesongen og det første tapet kom først i 8. serierunde, da RBK ledet 2-0, men til slutt tapte 3–2 mot nyopprykkede Mjøndalen. Rosenborg kunne som serieleder ta imot Sandefjord til 16. mai-kamp, en kamp de vant 5-1 etter blant annet to mål av Tobias Mikkelsen. Den følgende kampen gikk mot daværende serietoer Stabæk, og til tross for at Stabæk åpnet best og ledet 2–0 tidlig, snudde Rosenborg kampen etter to scoringer av Søderlund og en av Helland. I 12. serierunden slo de tredjeplasserte Vålerenga 2–1 på Ullevaal etter scoringer to scoringer av Helland og dermed kunne de ta sommerpause som serieledere. Ledelsen ble styrket utover sesongen, og før møtet med Stabæk på Lerkendal var avstanden mellom lagene på 8 poeng. Kampen, som ble omtalt som en seriefinale, endte med 1–0-seier til Rosenborg etter at sommerkjøpet Anders Konradsen scoret på overtid. Etter denne kampen var serieledelsen aldri truet, og klubben kunne innkassere sitt 23. seriegull etter 3–3 borte mot Strømsgodset i den 28. serierunden. Rosenborg satte ny klubbrekord for antall seire i serien med 21 denne sesongen etter 1–0-seier over Aalesund i siste serierunde.

I cupen 2015 tok Rosenborg seg komfortabelt gjennom de første rundene med 3-0 mot Vuku, 6-0 mot Fløya, 7-0 mot Levanger, 7-1 mot Tromsdalen og 4-0 mot Mjøndalen. Semifinalen mot Stabæk ble imidlertid en jevnspilt kamp hvor det stod 2-2 etter ordinær tid, men Matthías Vilhjálmsson satte inn den avgjørende scoringen i ekstraomgangene og sørget for cupfinaledeltakelse. Finalen mot Sarpsborg ble vunnet med 2-0 etter scoringer fra Helland og Jensen, og de vant dermed sitt tiende cupmesterskap, og The Double for åttende gang.

Rosenborg måtte spille seg gjennom tre kvalifiseringsrunder og playoff for å nå gruppespillet i Europaligaen 2015/16. De tre første rundene vant de med 2–0 sammenlagt mot Víkingur, 4–0 mot KR og 6–3 mot Debrecen. Playoff-kampen bød på sterkere motstand i rumenske Steaua, men Rosenborg vant 3-0 borte i den første kampen, og med 1–0-tap hjemme var de videre til gruppespillet. Der møtte de Saint-Étienne, Dnipro og Lazio. Rosenborg tok 2 poeng, begge etter uavgjort mot Saint-Étienne, og ble nummer fire i gruppa, og gikk dermed ikke videre til sluttspillet.

Den sportslige suksessen gav utslag på flere fronter, blant annet ved at publikumssnittet i serien økte fra 13 922 i 2014 til 18 039 i 2015, en økning på 29,6 %. Resultatene i europaligaen gjorde at Rosenborg tjente omtrent 30 millioner kroner i premiepenger. Sesongkortsalget for 2016 ble også påvirket, og da fristen for å kjøpe sesongkort til rabattert pris gikk ut 17. desember var det solgt 30 % mer enn på samme tid i 2014.

I 2016-sesongen vant Rosenborg serien, med 21 seire og 69 poeng, og Christian Gytkjær ble seriens toppscorer med 19 mål. De vant også cupen 2016, etter at de vant cupfinalen 4-0 over Kongsvinger. De vant dermed The Double for andre år på rad. Publikumssnittet i serien gikk likevel noe ned fra 2015, til 17.585. I Mesterligaen 2016/2017 startet de i 2. kvalifiseringsrunde, der de slo ut IFK Norrköping, men tapte deretter for APOEL i 3. kvalifiseringsrunde. De gikk dermed inn i playoffrunden i Europaligaen i fotball for menn 2016/17, der de tapte for FK Austria Wien, og gikk dermed ikke videre til gruppespillet. 

De vant Eliteserien 2017, sju poeng foran Molde, og Nicklas Bendtner ble seriens toppscorer med 19 mål. I Cupen 2017 ble de slått ut av Vålerenga Fotball i kvartfinalen, der de tapte 1-2. I Mesterligaen 2017/2018 slo de ut Dundalk FC i andre kvalifiseringsrunde, men ble slått ut av Celtic FC etter 0-0 borte og 0-1 hjemme. De gikk derfor til playoffrunden i Europaligaen i fotball for menn 2017/18. Der slo de ut Ajax, og gikk til gruppespillet. De spilte i Gruppe L sammen med Zenit St. Petersburg, Real Sociedad og FK Vardar, men greide bare en seier og to uavgjort på de seks kampene, og kom på tredjeplass i sin gruppe, og gikk dermed ikke videre til sluttspillet. 

Etter halvspilt serie i Eliteserien 2018 lå Rosenborg på andreplass, bak Brann. I juli møtte de Valur i første kvalifiseringsrunde i Mesterligaen 2018/2019, og tapte der 1-0 borte, men vant 3-1 hjemme, og gikk dermed videre til andre kvalifiseringsrunde. Styret var likevel ikke fornøyd med den sportslige utviklingen, og sparket hovedtrener Kåre Ingebrigtsen og assistenttrener Erik Hoftun 19. juli 2018. Rini Coolen overtok da som hovedtrener, med Trond Henriksen som assistenttrener. Med nye trenere vant de Eliteserien 2018, og vant også cupen 2018, etter at de vant cupfinalen 4-1 mot Strømsgodset. De tapte for Celtic i andre kvalifiseringsrunde i Mesterligaen, og gikk dermed inn i tredje kvalifiseringsrunde i Europaligaen 2018/19. De slo ut Cork City i tredje kvalifiseringsrunde og KF Shkëndija i playoffrunden, men kom sist i Gruppe B i gruppespillet, og ble slått ut. Den 18. desember ble det kjent at Rini Coolen ikke skulle lede laget i 2019, men går tilbake til sin tidligere stilling som leder av SalMar Akademiet. 

 Treneruro og svakere resultater: 2019– 
Den 3. januar 2019 signerte Eirik Horneland som ny hovedtrener for Rosenborg, med Karl Oskar Emberland som assistenttrener. De kom fra tilsvarende stillinger i FK Haugesund. Rosenborg kom på tredjeplass i Eliteserien 2019, og i cupen 2019 trengte de ekstraomganger for å slå ut Ullensaker/Kisa i 3. runde, og de tapte for Aalesund i 4. runde. De deltok i Mesterligaen 2019/2020, og slo ut Linfield FC i første kvalifiseringsrunde, BATE Borisov i andre kvalifiseringsrunde og NK Maribor i tredje kvalifiseringsrunde. I playoffrunden ble de imidlertid slått ut av Dinamo Zagreb. De gikk rett inn i gruppespillet i Europaligaen 2019/20, men kom der på sisteplass i sin gruppe, og ble slått ut. Etter at  rykket ned i 2019 ble Rosenborg laget som har vært lengst sammenhengende i øverste divisjon blant nåværende Eliteserielag. 

2020-sesongen ble preget av uro rundt både styre og trenerkabal - valgkomiteen i styret innstilte Ståle Gjersvold som ny styreleder i februar, men Koteng ble foreslått ved benkeforslag på Rosenborgs årsmøte, og ble gjenvalgt som styreleder. Til tross for at Horneland i april 2020 fikk forlengelse av kontrakten ut 2021, fikk han sparken som hovedtrener 26. juni. Rosenborg lå da på 12.-plass på tabellen etter tre serierunder, med kun ett poeng. Trond Henriksen overtok treneransvaret, og laget løftet seg i serien, fikk fire seire og to uavgjort på de neste seks seriekampene, og klatret til fjerdeplass på tabellen etter ni runder. 

Åge Hareide signerte som ny hovedtrener 18. august 2020, med oppstart 1. september. Kontrakten var ut 2021-sesongen. Rosenborg lå da på fjerdeplass på tabellen med 24 poeng, fire poeng bak Odd. Hareide signerte tre spillere i september 2020; Pa Momodou Konate, Hólmar Örn Eyjólfsson og Markus Henriksen. På de seks første seriekampene under Hareide greide de fire seire og to uavgjort, og lå på tredjeplass på tabellen etter 22 kamper, med 42 poeng. Rosenborg endte på fjerdeplass i Eliteserien 2020, og cupen ble avlyst grunnet koronaviruspandemien. 

Hareide gjorde flere utskiftninger før 2021-sesongen, der blant andre Tore Reginiussen, Vegar Eggen Hedenstad og Gustav Valsvik gikk ut, og Guillermo Molins, Jonathan Augustinsson, Stefano Vecchia, Vebjørn Hoff, Rasmus Wiedesheim-Paul, Adam Andersson og Ole Sæter kom inn. Etter seriestart returnerte også Alexander Tettey til Rosenborg. De sesongåpnet med 1–1 borte mot Vålerenga og 5–0 hjemme mot Viking, og stod med fire poeng etter de to første seriekampene. Etter elleve kamper og 15 poeng i serien varslet Åge Hareide den 1. juli at han ikke ville forlenge kontrakten med Rosenborg etter nyttår, og at han også ville gi seg som fotballtrener. Rosenborg måtte dermed skaffe ny hovedtrener for å overta etter Hareide. Etter samtaler med blant andre Miloš Milojević, som ikke førte fram, endte valget på Kjetil Rekdal, som ble presentert som ny hovedtrener 20. desember 2021. Rekdal tok med seg assistenttrener Geir Frigård fra HamKam. Laget endte serien på femteplass i 2021, med 48 poeng, og Stefano Vecchia ble lagets toppscorer i serien med 11 mål. I cupen 2021/22 ble de slått ut av Viking i cupens tredje runde i september 2021, etter å ha tapt 3–1 i Stavanger. I januar 2022 ble også Roar Strand ansatt som assistenttrener.

Før 2022-sesongen mistet RBK Hólmar Örn Eyjólfsson, Audun Engen Vik, Dino Islamović, Emil Konradsen Ceide, Anders Ågnes Konradsen, Rasmus Wiedesheim-Paul (utlån til Mjällby), Even Hovland, Jesper Tromsdal, Filip Brattbakk, Ola Arntsen, Emanuel Kulego og Warren Kamanzi, og klubben signerte Sam Rogers (fra HamKam), Bryan Fiabema (utlån fra Chelsea), Victor Jensen (utlån fra Ajax), Renzo Giampaoli (lån fra Boca Juniors) og Tobias Børkeeiet (fra Brøndby). I treningskampene før seriestarten slo de Byåsen og Kristiansund, men tapte for Djurgården, Ranheim, Tromsø og Raufoss. De dårlige resultatene fra treningskampene ga usikkerhet før sesongstart, men laget startet med en sterk uavgjort borte mot Bodø/Glimt og en påfølgende hjemmeseier 1–0 mot Odd Grenland, og stod med det med fire poeng etter de to første kampene. Etter halvspilt serie (15 kamper) hadde de 25 poeng og lå på femteplass på tabellen. De endte på tredjeplass i Eliteserien 2022. I Norgesmesterskapet i fotball for menn 2022–23 ble de slått ut i av Viking i fjerde runde.

Etter 2022-sesongen mistet laget blant andre Casper Tengstedt, Emil Konradsen Ceide, Stefano Vecchia og Pavle Vagic, og inn kom Ísak Snaer Thorvaldsson, Ulrik Yttergård Jenssen, Santeri Väänänen, Morten Bjørlo, Jayden Nelson, Oscar Aga og Agon Sadiku. De sesongåpnet 10. april 2023 med seier 1–0 hjemme mot Viking i Eliteserien. Våren ga imidlertid ikke de resultatene klubben håpet. Etter ni seriekamper hadde de to seire og ni poeng, og lå på ellevteplass på tabellen, og Kjernen krevde at trenerteamet Kjetil Rekdal og Geir Frigård måtte gå fra sine stillinger. De ble slått ut i andre runde i cupen, etter at de tapte for Stjørdals-Blink den 1. juni, og Kjernen gjentok sine krav. Den 4. juni fikk klubben en etterlengtet opptur, da de vant 4–0 på Lerkendal over HamKam. Den 16. juni 2023 ble både Kjetil Rekdal og Geir Frigård sparket som trenere, og Svein Maalen overtok som hovedtrener. Trenerbyttet ga ingen umiddelbare resultater, og laget tapte sine tre første kamper med Maalen som trener. Første seier kom hjemme mot  den 16. juli, med 2–1 hjemme. Rosenborg endte på niendeplass i Eliteserien 2023. Den 14. desember 2023 signerte RBK ny hovedtrener; den svenske treneren Alfred Johansson, som da kom fra jobben som U19-trener i FC København. Den 28. desember 2023 signerte de også Jordi González som assistenttrener. Sverre Nypan (16 år) ble kåret til Årets unge spiller i Eliteserien 2023. 2023-sesongen ble også preget av at Rosenborg slet med økonomien, og i desember ble det kjent at både administrasjonen og spillerne måtte kutte i lønningene.

Foran 2024-sesongen mistet klubben blant andre André Hansen, Olaus Jair Skarsem, Håkan Rasmus Wiedesheim-Paul, Oscar Aga (utlån) og Per Ciljan Skjelbred, men fikk inn flere spillere, bl.a. fra andre klubber i Trøndelag: Rasmus Semundseth Sandberg, Jacob Steen Erlandsen, Tomáš Nemčík og Paweł Chrupałła. Treningskampene gjennom vinteren ga varierende resultater, med tap for , ,  og . Det var derfor stor usikkerhet knyttet til hvordan det skulle gå i 2024-sesongen. De vant serieåpningen 1. april med 2-0 over . Etter 14 kamper lå de nede på ellevteplass, og hadde kun 20 poeng etter halvspilt serie, men sanket mange poeng gjennom høsten, og endte til slutt på fjerdeplass med 53 poeng.Dagsavisen - Formtabellen i Eliteserien: RBK på topp – LSK desidert sist, besøkt 3. desember 2024.Norges fotballforbund - Eliteserien, besøkt 3. desember 2024. De sikret seg dermed en plass i kvalifiseringen til UEFA Europa Conference League 2025–2026.

Før 2025-sesongen mistet Rosenborg blant andre Jayden Nelson, Edvard Tagseth og Oscar Aga, men fikk inn spillere som Noah Sahsah, Iver Fossum, Jonas Mortensen og Dino Islamović. Det var knyttet spenning til om laget skulle greie å følge opp de gode resultatene fra høstens seriekamper, og de startet serien med tre seier på de tre første kampene.VG - Vålerenga - Rosenborg 0-2, besøkt 24. april 2025. Laget endte på syvendeplass i Tippeligaen 2025, med 42 poeng, og i cupen ble de slått ut av Sarpsborg 08 i kvartfinalen. Keeper Sander Tangvik ble kåret til klubbens beste spiller for 2025.RBK.no - Sander og Synne ble årets spillere, besøkt 9. januar 2026. På slutten av sesongen solgte klubben Noah Holm til Brann, Leo Dorsin ble solgt til Nordsjælland, Erlend Dahl Reitan ga seg i klubben, og Micke Dorsin ga seg som sportslig leder.

Foran 2026-sesongen ansatte Rosenborg Simen Wangberg som lagleder for A-laget, og Alfred Finnbogason ble ansatt som ny sportslig leder.RBK.no - Finnbogason ny sportslig leder i Rosenborg, besøkt 9. januar 2026. I januar returnerte Jonas Svensson til klubben, etter ni år i utlandet.RBK.no - Svensson klar for Rosenborg, besøkt 9. januar 2026. I januar ble keeper Sander Tangvik solgt til Hamburger SV, og Leopold Wahlstedt ble kjøpt inn som erstatter.TV2 - Bekreftet: Han blir RBKs nye keeper, besøkt 25. januar 2026.

 Mesterligaen, Europaligaen og Serieligaen 

Totalt har Rosenborg deltatt i Mesterligaen 11 ganger. Kvartfinaleplassen i 1997 er den hittil beste prestasjonen.

Klubben deltok i Mesterligaen hvert år fra 1995 til og med 2005, med unntak av høsten 2003, da klubben spilte i UEFA-cupen. Rosenborg var ikke med i Mesterligaen i 2006, grunnet 7.-plass i Tippeligaen i 2005, men kvalifiserte seg nok en gang i 2007. Klubben har gjort mange store prestasjoner i Mesterligaen, blant annet kvartfinalen mot Juventus i 1997, etter at de vant 2-1 mot AC Milan på San Siro i Italia. Klubbens siste bemerkelsesverdige resultat i Mesterligaen kom 24. oktober og 6. november 2007, da RBK slo Valencia CF først på hjemmebane og to uker senere også på bortebane. I begge kampene vant Rosenborg 2-0. Rosenborg har også slått lag som Real Madrid, Dortmund, FC Porto og Galatasaray. De har spilt uavgjort mot lag som Chelsea, Arsenal, Inter Milan, Bayern München og Juventus.
De står pr. 2020 med 128 kamper i turneringen, inkludert kvalifiseringskamper. I kraft av seriemesterskapene siden 2007 har klubben gjentatte ganger blitt slått ut i kvalifiseringen til mesterligaen, men har fått en andre sjanse gjennom gruppespillet i Europaligaen (2012, 2015, 2017–2019).

 Sesonger med RBK-deltagelse ResultatMesterligaen 1995/1996GruppespillMesterligaen 1996/1997Kvartfinale (beste resultat)Mesterligaen 1997/1998Gruppespill Mesterligaen 1998/1999GruppespillMesterligaen 1999/2000Gruppespill 2 (siste 16)Mesterligaen 2000/2001GruppespillMesterligaen 2001/2002GruppespillMesterligaen 2002/2003GruppespillMesterligaen 2004/2005GruppespillMesterligaen 2005/2006GruppespillMesterligaen 2007/2008GruppespillUEFA-cupen 2008/09GruppespillEuropaligaen i fotball for menn 2009/10Slått ut i andre kvalik.rundeMesterligaen 2010/2011Slått ut i playoffMesterligaen 2011/2012Slått ut i tredje kvalik.rundeEuropaligaen i fotball for menn 2012/13GruppespillEuropaligaen i fotball for menn 2013/14Slått ut i andre kvalik.rundeEuropaligaen i fotball for menn 2014/15Slått ut i tredje kvalik.rundeEuropaligaen i fotball for menn 2015/16GruppespillEuropaligaen i fotball for menn 2017/18GruppespillEuropaligaen i fotball for menn 2018/19GruppespillEuropaligaen i fotball for menn 2019/20GruppespillSerieligaen i fotball for menn 2023/24Slått ut i tredje kvalik.runde

 Stadion 

Lerkendal stadion, med en publikumskapasitet på  tilskuere, ble innviet 10. august 1947, og fikk installert flomlys i 1968. «Nye Lerkendal» sto ferdig i oktober 2002.

Publikumsrekorden er , fra 12. oktober 1985, i en seriekamp mot Lillestrøm.NRK: Flest tilskuere

Rosenborg har tidligere vurdert å utvide Lerkendal. Det ble snakket om å bygge hjørnetribuner, som ville økt kapasiteten til rundt  tilskuere, en av grunnene til at de ikke har bygd igjen hjørnene er at dette vil gi mindre sollys og luft til gresset.

En utvidelse til  tilskuere ville vært aktuell hvis Norge og Sverige ble tildelt EM i 2016, men mesterskapet ble tildelt Frankrike, og dermed var det ikke grunnlag for dette.

Rosenborg har også hatt planer om å legge tak over Lerkendal. Men disse planene er skrinlagt inntil videre da et tak vil begrense mulighetene for å utvide stadionet betraktelig.

Lagkapteinene i Eliteserien kårer hvert år «Årets bane», og Lerkendal vant denne kåringen i 2018 og 2021.

 Drakt 
Rosenborgs hjemmedrakter består av hvite trøyer og sorte shortser, og på bortedraktene er fargene byttet om. I enkelte sesonger har de respektive draktene vært helt hvite eller helt sorte. Fra 2013 til 2016 hadde Rosenborg røde drakter som et tredje alternativ. I 2017 var tredjedrakten lyseblå. Mens i 2018 og 2019 var rosa Rosenborgs tredjedrakt. Felles for draktene er de klassiske Adidas-stripene. Hjemme- og bortedraktene har også flere ganger hatt innslag av gullfarger.

Fra 2006 var Narvesen hoved- og draktsponsor for Rosenborg. I 2008 valgte Reitangruppen å bruke REMA 1000-logoen til å pryde RBK-drakten. Fra 2015 av er det  SpareBank 1 SMN som har reklame på fronten. Andre aktører som i dag reklamerer på spillertrøyen er Coop (bak), Canal Digital (høyre arm) og SalMar (venstre arm). Utstyrsleverandør Adidas har sin logo på høyre side av brystet, mens Scandic har plass mellom Adidas- og RBK-logoen.

Ute i Europa spiller Rosenborg med Sparebank 1 SMN-logo, mens de andre aktørenes logo er fjernet.

 Spillerstall 
Oppdatert 28. januar 2026.





 Utlånte spillere 

 Spillerstall Rosenborg 2 
Oppdatert 4. oktober 2024.

 Spillerstall U17 
Oppdatert 4. oktober 2024.

 Spillerstall U15 
Oppdatert 4. oktober 2024.

Støtteapparat

 Meritter 
 Seriemesterskap (26)  
 1967, 1969, 1971, 1985, 1988, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003, 2004, 2006, 2009, 2010, 2015, 2016, 2017 og 2018
 Seriesølv (7): 1968, 1970, 1973, 1989, 1991, 2013 og 2014
 Seriebronse (5): 1981, 2011, 2012, 2019 og 2022

 Cupmesterskap (12) 
 1960, 1964, 1971, 1988, 1990, 1992, 1995, 1999,  2003, 2015, 2016 og 2018
 NM-sølv (6): 1967, 1972, 1973, 1991, 1998 og 2013

  Superfinalen (1)  
 2010

 Mesterfinalen (2) 
 2017, 2018

 Europacup (1) 
 UEFA Intertoto Cup: 2008 

 Annet (trenings-/klubbturneringer) 

 La Manga Cup: 1999, 2001 og 2003
 Trofeo Santiago Bernabéu: finalist i 2009

 Toppscorere 
ÅrNavnMål1960/61Kåre Rønnes101961/62John Krogh161963John Krogh131964Tor Kleveland61965Tor Kleveland111966Tor Kleveland121967Odd Iversen171968Odd Iversen 301969Odd Iversen 261970Erling Meirik51971Bjørn Wirkola og Arne Hanssen61972Arne Hanssen 91973Odd Iversen 91974Odd Iversen 111975Odd Iversen 91976Magnar Florholmen111977Steinar Nilssen og Kjell Øyasæter31978Knut Torbjørn Eggen101979Viggo Sundmoen og Jørgen Sørlie71980Viggo Sundmoen111981Odd Iversen 91982Sverre Brandhaug91983Håvard Moen81984Sverre Brandhaug 131985Gøran Sørloth121986Sverre Brandhaug 71987André Nieuwlaat91988Sverre Brandhaug 101989Mini Jakobsen181990Mini Jakobsen 171991Karl-Petter Løken121992Tore André Dahlum131993Gøran Sørloth 71994Harald Martin Brattbakk171995Harald Martin Brattbakk 261996Harald Martin Brattbakk 281997Sigurd Rushfeldt251998Sigurd Rushfeldt271999Sigurd Rushfeldt 152000Frode Johnsen92001Frode Johnsen 172002Harald Martin Brattbakk 172003Harald Martin Brattbakk 172004Frode Johnsen 192005Thorstein Helstad132006Steffen Iversen172007Steffen Iversen 132008Steffen Iversen 102009Rade Prica172010Steffen Iversen 142011Rade Prica 162012Rade Prica 112013John Chibuike92014Alexander Søderlund132015Alexander Søderlund 222016Christian Gytkjær192017Nicklas Bendtner192018Alexander Søderlund82019Alexander Søderlund82020Kristoffer Zachariassen og Dino Islamović122021Stefano Vecchia112022Casper Tengstedt152023Ole Sæter82024Ole Sæter10

 Trenere 
Per 21. desember 2024.
 Trener Fra Til Kamper Seire Uavgjort Tap Snittpoeng1 Alfred Johansson14. desember 2023Nåværende 33 18 5 10 1,79  Svein Maalen 16. juni 202314. desember 2023  19 9 2 8 1,53  Kjetil Rekdal 20. desember 2021 16. juni 2023 44 22 11 11 1,75  Åge Hareide 1. september 2020 2021 56 28 12 16 1,71  Trond Børge Henriksen 26. juni 2020 1. september 2020 14 9 3 2 2,14  Eirik Horneland 8. januar 2019 26. juni 2020 51 22 13 16 1,55  Rini Coolen 19. juli 2018 31. desember 2018 29 16 6 7 1,86  Kåre Ingebrigtsen 21. juli 2014 19. juli 2018 182 116 33 33 2,09  Per Joar Hansen 1. januar 2013 21. juli 2014 63 38 15 10 2,05  Jan Jönsson 1. januar 2011 7. desember 2012 89 42 23 24 1,67  Nils Arne Eggen 25. mai 2010 31. desember 2010 33 20 6 7 2,00  Erik Hamrén 1. juni 2008 24. mai 2010 86 50 24 12 2,02  Trond Børge Henriksen 25. oktober 2007 31. mai 2008 16 7 1 8 1,38  Knut Tørum2 1. november 2006 25. oktober 2007 42 18 8 16 1,48  Knut Tørum2 7. juni 2006 31. oktober 2006 19 16 1 2 2,58  Per-Mathias Høgmo 8. august 2005 6. juni 2006 31 10 9 12 1,26  Per Joar Hansen 9. november 2004 7. august 2005 33 13 6 14 1,36  Ola By Rise 28. november 2003 4. november 2004 41 23 7 11 1,85  Åge Hareide 1. januar 2003 27. november 2003 41 31 6 4 2,41  Nils Arne Eggen 1. januar 1999 31. desember 2002 159 91 33 35 1,92  Trond Sollied 1. januar 1998 31. desember 1998 39 27 5 7 2,21  Nils Arne Eggen 1. januar 1988 31. desember 1997 339 223 59 57 2,15  Arne Dokken 1. juli 1986 31. desember 1987 50 21 18 11 1,62  Torkild Brakstad 1. januar 1986 30. juni 1986 12 6 1 5 1,58  Arne Dokken 22. august 1985 31. desember 1985 8 7 1 0 2,75  Bjørn Hansen 1. januar 1984 21. august 1985 47 23 11 13 1,70  Harald Sunde 1. september 1983 31. desember 1983 5 4 0 1 2,40  Tommy Cavanagh 1. januar 1983 31. august 1983 21 6 7 8 1,19  Nils Arne Eggen 1. januar 1978 31. desember 1982 129 61 33 35 1,67  Bjørn Rime 1. januar 1977 31. desember 1977 26 4 5 17 0,65  Nils Arne Eggen 27. august 1976 31. desember 1976 7 3 2 2 1,57  George Curtis 1. januar 1976 27. august 1976 17 5 5 7 1,18  Jan Christiansen 1. januar 1975 31. desember 1975 28 16 5 7 1,89  Tor Røste Fossen 1. januar 1973 31. desember 1974 57 27 12 18 1,63  Nils Arne Eggen 1. januar 1971 31. desember 1972 62 30 18 14 1,74  George Curtis 1. januar 1969 31. desember 1970 49 31 5 13 2,00  Knut Næss 1. januar 1964 31. desember 1968 111 71 17 23 2,07  Rolf Grønning 1. januar 1961 31. desember 1963 65 35 9 21 1,75  Knut Næss3 1. januar 1959 31. desember 1960 16 9 4 3 1,94

1 Alle snittpoeng beregnes ut fra at seier gir tre poeng, og uavgjort ett poeng. Alle typer kamper er inkludert, bortsett fra treningskamper.

2 Knut Tørum var assistent for Per-Mathias Høgmo, men tok over som hovedtrener da sistnevnte ble sykemeldt.

3 Bare statistikk for 1960-sesongen er med.

Kilder: Transfermarkt og rbkmedia.no.

 Profiler 

 Æresmedlemmer 

 Siste 10 sesonger 

+Siste ti sesonger Sesong Liga  Andre turneringer Toppscorer Referanser Nivå Divisjon           Andre    Navn Mål  1  TL  30  18  6  6  64  43  +21  60  2.-plass      —  —    —        1  TL  30  21  6  3  73  27  +46  69  1.-plass     —  —    —     ♦  Tusen takk, publikum! . rbk.no (9. november 2015)  1  TL  30  21  6  3  65  25  +40  69  1.-plass     —      —     ♦  Helland hattrick i historisk cupseier . rbk.no (20. november 2016)  1  EL  30  18  7  5  57  20  +37  61  1.-plass      Mesterfinalen  – V      —     ♦  Helland hattrick i historisk cupseier . rbk.no (24. februar 2018)  1  EL  30  19  7  4  51  24  +27  64  1.-plass     Mesterfinalen  – V      —         1  EL  30  14  10  6  53  41  +12  52  3.-plass    —      —         1  EL  30  15  7  8  50  35  +15  52  4.-plass   —  —  —    —         1  EL 30  13 9  8 58  42  48  +16  5.-plass      —  —  —         1  EL 30  16 8  6 69  44  56  +25  3.-plass      —  —  —  —         1  EL 30  11 6  13 46  50  39  -4  9.-plass      —  —  —       

 Koeffisient-rangering (UEFA) 
Tabellen viser Rosenborgs plassering på koeffisient-rangeringen til UEFA (per 1. august 2025):
RangeringKlubbPoengNasjonalt snitt25/2624/2523/2422/2321/22195 AEK Athens6,5006,9420,0002,0003,0001,500196 5,0006,8170,0002,5002,500197 2,0006,8172,000198 4,5006,8170,0002,0002,500199 2,5006,8170,0002,500200 2,0006,8172,000201 1,5006,8171,500

 Bøker 
 Roar Strand (Tapir Akademisk Forlag, 2007) av Tor Kise Karlsen
 Historien om Rosenborg Ballklub 1917–2007 (Tapir Akademisk Forlag, 2007) av Geir Svardal
 RBK - En norsk drøm i Champions League (Dinamo Forlag, 2003) av Atle Nielsen
 Gyldne fotballminner: Rosenborg 1967-69 (Trøndersk forlag, 2003) av Norvald Kjenstad
 Dikt i garderoben (Det norske samlaget, 2001) av Nils Arne Eggen og Ola By Rise
 Godfoten: Samhandling - veien til suksess (Aschehoug, 1999) av Nils Arne Eggen
 Høyt press - Historien om Odd Iversen (Aschehoug, 1998) av Sverre Nyrønning
 God i mål (Gyldendal tiden, 1998) av Ola By Rise
 I Rosenborg hus (Adresseavisens forlag, 1997) av Geir Svardal og Harald Grevskott
 Mini (Hjemmets bokforlag, 1992) av Ola Chr. Nissen
 Rosenborg - Svart på hvitt (Hjemmets bokforlag, 1992) av Ingar Skrede
 Troillungan: boken om Rosenborg ballklubb (Fabritius, 1980) av Hans Petter Larsen

 Se også 
 Norske fotballrekorder
 Kjernen
 Rosenborg Ballklub Kvinner

 Noter 

 Referanser 

 Litteratur 

 Birger Løfaldli I skyggen av Eggen Storhetstiden, fallet og veien tilbake for Rosenborg Ballklub Kagge 2014 ISBN 9788248915225

 Eksterne lenker 


 RBKweb


Kategori:Fotballag i Trondheim
Kategori:Fotballag etablert i 1917
Kategori:Sport i Norge i 1917
Kategori:Vinnere av Kniksenprisen
Kategori:Kongepokalvinnere i fotball
Kategori:Norske deltagelser i Mesterligaen
Kategori:Lerkendal